b'\n_START_ARTICLE_\nPlezalniki\n_START_PARAGRAPH_\nPlezalniki (tudi plezalke, redko plezalni \xc4\x8devlji) so obutev, ki jo uporabljamo pri plezanju. Z uporabo plezalnih \xc4\x8devljev pove\xc4\x8damo trenje med stopalom in skalo oziroma plezalno steno._NEWLINE_Podplat je narejen iz posebne gume, ki se ob uporabi segreje in s tem tudi raztegne, tako se pove\xc4\x8da oprijem \xc4\x8devlja. Guma na podplatu je obi\xc4\x8dajno gladka, obstajajo pa tudi tak\xc5\xa1ni z rebrasto gumo. Plezalni \xc4\x8devlji ne smejo biti pretesni, morda \xc5\xa1tevilko ali dve manj\xc5\xa1i od navadne obutve, da plezalca ob dalj\xc5\xa1i uporabi ne ti\xc5\xa1\xc4\x8dijo. Za kratke smeri in balvane plezalci uporabljajo celo dve in ve\xc4\x8d \xc5\xa1tevilk manj\xc5\xa1e \xc4\x8devlje in si jih po opravljenem vzponu sezujejo._NEWLINE_Med plezanjem se stopalo poti in tako dobijo plezalni \xc4\x8devlji neprijeten vonj. Otro\xc5\xa1ki puder, potresen v njih, to u\xc4\x8dinkovito prepre\xc4\x8di.'